Radiograffeg Diagnostig - Astudio - Prifysgol Caerdydd
Mae'r wybodaeth hon yn berthnasol i'r radd BSc (Anrh) Radiograffeg Diagnostig a Delweddu.
Mae'r datganiad personol yn rhan bwysig o'r broses ddethol ac efallai y bydd goblygiadau ar yr amodau a bennwyd ar gyfer mynediad wedi asesu hwn.
Ni dderbynnir Astudiaethau Cyffredinol, Meddwl yn Feirniadol na Dinasyddiaeth.
Yn ogystal â llwyddiannau academaidd, disgwylir y dylai'r ymgeiswyr i'r rhaglen hon fod wedi cyflawni rhywfaint o waith gwirfoddol neu brofiad gwaith perthnasol a bod wedi edrych ar amrywiol agweddau ar y proffesiwn. Gall ymgeiswyr hefyd gasglu gwybodaeth gyffredinol am ehangder ac amrywiaeth maes radiograffeg drwy ddarllen cyfnodolion radiograffeg a siarad gyda radiograffwyr. Gellir cael gwybodaeth gan Gymdeithas a Choleg y Radiograffwyr.
Ar ôl cadarnhau cynigion, bydd cofrestru/parhad ar y rhaglen yn amodol ar ymarfer sgrinio iechyd boddhaol a chofrestriad gyda'r Awdurdod Diogelu Annibynnol/Datganiad Pellach y Gwasanaeth Cofnodion Troseddol (CRB).
Dylai darpar fyfyrwyr gymryd rhan mewn cyfnod byr o arsylwi clinigol/ymarferol mewn adran radiograffeg clinigol, gan y gallai hyn helpu ymgeiswyr i benderfynu p'un a yw radiograffeg diagnostig iddyn nhw. Dylai myfyrwyr drefnu hyn eu hunain drwy eu coleg/ysgol, neu yn uniongyrchol os ydynt yn dymuno, gyda'r adran pelydr-x yn eu hysbyty lleol. Yn anffodus, ni allwn wneud y trefniadau ar gyfer arsylwadau clinigol/ymarferol ein hunain.
Noder y bydd rhaid i fyfyrwyr sy'n llwyddo gymryd rhan mewn lleoliadau clinigol y tu allan i Gaerdydd, ac efallai y bydd angen iddynt deithio neu hyd yn oed aros yn yr ysbyty penodol hwnnw yn ystod eu cyfnod yn y lleoliad.
Mae cynigion yn cael eu gwneud i fyfyrwyr sydd naill ai'n cwrdd, neu sydd â'r potensial i gwrdd, â gofynion mynediad y rhaglen radd berthnasol, a dylid darllen y meini prawf dethol hyn ar y cyd â'r gofynion hynny. Mae potensial yn cael ei asesu drwy gyfeirio at yr holl wybodaeth sydd wedi ei chynnwys ar y ffurflen gais UCAS, ac yng ngoleuni amgylchiadau arbennig yn ymwneud ag ymgeisydd y mae'r Ysgol wedi cael gwybod amdano/amdani.
Dylai ymgeiswyr aflwyddiannus sydd am gael adborth gysylltu ag admissions@caerdydd.ac.uk.
Caiff ymgeiswyr eu hysbysu gan y brifysgol am ganlyniad eu proses ddethol drwy system olrhain UCAS; ymgeiswyr uniongyrchol. Dylai ymgeiswyr aflwyddiannus sydd am gael adborth gysylltu ag admissions@caerdydd.ac.uk.
Adolygir pob cais er mwyn sicrhau bod ymgeiswyr yn meddu ar, neu yn gweithio tuag at y cymwysterau academaidd sydd eu hangen ar gyfer mynediad. Yn ogystal, bydd angen ymgeiswyr i ddangos eu bod yn meddu ar y rhinweddau personol a nodweddion sy'n ofynnol i radiograffydd therapiwtig er mwyn medru cynnig y gofal a'r cymorth angenrheidiol i ddefnyddwyr gwasanaeth canser. Caiff hyn ei gyflawni drwy'r datganiad personol a fydd yn cael ei sgorio yn ôl y meini prawf penodol canlynol ar gyfer llunio rhestr fer:
Gwybodaeth ac ymrwymiad i'r proffesiwn radiograffeg therapiwtig
Agwedd ofalgar at bobl
Tystiolaeth o weithio fel rhan o dîm
Tystiolaeth o sbectrwm eang o ddiddordebau a chyflawniadau personol.
Ynghyd ag ystyriaeth o wybodaeth canolwr, gwahoddir yr ymgeiswyr hynny sy'n cyflawni sgorau uchaf y rhestr fer i gael cyfweliad (MMI).
Noder na wneir unrhyw gynigion i ymgeiswyr heb gyfweliad.
Noder: anogir ymgeiswyr a wahoddir i'r diwrnodau cyfweld ac sydd ag anableddau neu anghenion cymorth ychwanegol nodi hyn yn eich ymateb i'r Tîm Derbyniadau e-bost: HCAREAdmissions@caerdydd.ac.uk
Byddwn yn cysylltu â chi i drafod eich gofynion mynediad fel y gellir trefnu addasiadau priodol.
Dylai ymgeiswyr aflwyddiannus sydd am gael adborth gysylltu ag admissions@caerdydd.ac.uk
Caiff ymgeiswyr eu hysbysu gan y brifysgol am ganlyniad eu proses ddethol drwy system olrhain UCAS; ymgeiswyr uniongyrchol.
Cyfweliadau dethol
Dyddiadau Cyfres o Gyfweliadau Bychan (MMI) Radiograffeg Diagnostig a Delweddu yw:
18, 19 Rhagfyr 2019
8, 10, 16, 17, 29 Ionawr 2020
10, 11, 12, 19, 26 Chwefror 2020
4, 11 Mawrth 2020
Mae'r broses gyfweld yn gyfle i gyfarfod ymgeiswyr yn bersonol ac asesu rhinweddau megis sgiliau cyfathrebu a rhinweddau personol nad ydynt yn hawdd i'w trosglwyddo o'r datganiad personol. Ar gyfer y rhaglen BSc (Anrh) Radiograffeg Diagnostig yn Ysgol y Gwyddorau Gofal Iechyd Caerdydd, cynhelir cyfweliadau gan ddefnyddio fformat Cyfres o Gyfweliadau Bychan (MMI).
Mae'r MMIs yn cynnwys cyfres o leoliadau lle y cynhelir cyfweliadau byr wedi'u hamseru'n ofalus sy'n darparu cyfwelwyr gyda gwybodaeth am allu ymgeisydd i feddwl yn y fan a'r lle, arfarnu gwybodaeth, cyfleu gwybodaeth a dangos eu bod wedi meddwl am rai o'r materion sy'n berthnasol i'r proffesiwn radiograffeg therapiwtig. Mae'n bwysig gwybod nad oes unrhyw atebion cywir neu anghywir ar gyfer y gorsafoedd MMI; nid bwriad y cyfweliadau yw profi gwybodaeth flaenorol am radiotherapi.
Bydd cyfanswm o chwe gorsaf a bydd pob gorsaf yn para uchafswm o bum munud
Mae Ysgol y Gwyddorau Gofal Iechyd yn disgwyl, ac yn gobeithio derbyn, myfyrwyr a fydd yn arddangos safonau rhagorol o ymddygiad bob amser ac a fydd yn dangos parch a chwrteisi tuag at y defnyddwyr gwasanaeth, staff addysgu a staff cefnogi'r Ysgol ac i'r naill a'r llall fel myfyrwyr y proffesiynau gofal iechyd.
Gwneir cynigion gan ddefnyddio cyfanswm sgôr y cais (o'r datganiad personol a'r MMIs). Bydd ymgeiswyr yn cael gwybod am ganlyniad y broses ddethol drwy UCAS. Byddwch yn ymwybodol efallai na fyddwch yn cael penderfyniad hyd nes y bydd yr holl gyfweliadau wedi gorffen.
Rhaid i bob ymgeisydd fodloni gofynion y Gymdeithas a Choleg y Radiograffwyr o ran iechyd da a chymeriad ac addasrwydd i ymarfer.
Cyflawnir hyn drwy ddarparu datgeliad CRB boddhaol a thystysgrif gofrestru. Telir y costau hyn gan yr ymgeisydd. Bydd hefyd yn ofynnol i ymgeiswyr ddarparu 'Datganiad o Gymeriad' yn ychwanegol at eu tystlythyr gan UCAS.